stanford-oval/wikipedia huggingface dataset:
Aminolevuliinihappo
Biologinen rooli

Aminolevuliinihappoa muodostuu eläimissä, sienissä ja alfaproteobakteereihin kuuluvissa bakteereissa sukkinyylikoentsyymi-A:sta ja glysiinistä aminolevulinaattisyntaasientsyymin katalysoimana. Kasveissa yhdisteen biosynteesireitti on eri ja esiasteena on glutamiinihappo, josta muodostuu glutamaatti-1-semialdehydiä ja edelleen glutamaatti-1-semialdehydi-2,1-aminomutaasin  eli glutamaattisemialdehydiaminotransferaasin katalysoimana aminolevuliinihappoa.
Porfyriinien biosynteesin seuraavassa vaiheessa kaksi aminolevuliinihappomolekyyliä kondensoituvat muodostaen porfobilinogeenia. Tätä reaktiota katalysoiva entsyymi on porfobilinogeenisyntaasi. Kasveissa aminolevuliinihappo toimii kasvua kiihdyttävänä aineena ja parantaa muun muassa niiden kykyä kasvaa suolaisessa maaperässä. Suurempina määrinä se on kuitenkin kasveille myrkyllistä, koska siitä muodostuu protoklorofyllidiä, joka toimii fotosentisoivana yhdisteenä kasveissa.
Synteesi ja käyttö

Aminolevuliinihappoa voidaan valmistaa usealla tavalla. Sitä voidaan valmistaa esimerkiksi levuliinihaposta, 2-pyridonista tai oksaloasetonista. Nämä prosessit vaativat tyypillisesti 4 tai 5 askelta. Yksinkertaisempi prosessi on hippurihapon kondensoiminen monometyylisukkinaattimonokloridin kanssa 4-metyylipyridiinin toimiessa liuottimena ja muodostuvan kondensaatiotuotteen hydrolyysi aminolevuliinihapoksi suolahappoliuoksen avulla.
Aminolevuliinihaposta muodostuu ihmisen iholla porfobilinogeenia ja edelleen muutaman välivaiheen kautta protoporfyriini IX:ää, joka sensitisoi ihon soluja sähkömagneettiselle säteilylle, erityisesti siniselle valolle. Tätä ominaisuutta käytetään hyväksi käytettäessä aminolevuliinihappoa aurinkokeratoosien ja basaalisolukarsinoomien hoidossa. Aminolevuliinihapon sijaan voidaan myös käyttää hieman kalliimpaa yhdisteen metyyliesteriä metyyliaminolevulinaattia, jonka etuna on vähäisempi kipu fotodynaamisen hoidon aikana ja hyvä selektiivisyys syöpäsoluja kohtaan Yhdistettä tai sen johdannaista heksaminolevulinaattia voidaan käyttää kystoskopiassa hoidettaessa virtsarakon syöpää. Maataloudessa aminolevuliinihappoa voidaan käyttää kasvien kasvua tehostavana aineena tai rikkaruohomyrkkynä.
The Crown (3. tuotantokausi)

The Crownin kolmas tuotantokausi seuraa Yhdistyneen kuningaskunnan kuningatar Elisabet II:n elämää ja hallitsijakautta. Se koostuu kymmenestä jaksosta, jaksot julkaistiin Netflixissä 17. marraskuuta 2019.
Olivia Colman näyttelee Elisabetia, pääosissa ovat myös Tobias Menzies, Helena Bonham Carter, Ben Daniels, Jason Watkins,  Marion Bailey, Erin Doherty, Jane Lapotaire, Charles Dance, Josh O’Connor, Geraldine Chaplin, Michael Maloney  , Emerald Fennell ja Andrew Buchan.
Lähtökohta

The Crown seuraa kuningatar Elisabet II:n elämää hänen häistään vuodesta 1947 nykypäivään.
Kolmas kausi kattaa ajanjakson 1964–1977 alkaen Harold Wilsonin valinnasta pääministeriksi ja päättyen Elisabet II:n hopeajuhlaan. Kuvattuja tapahtumia ovat muun muassa kuningattaren taidekokoelman hoitajan Anthony Bluntin paljastuminen Neuvostoliiton vakoojaksi, Harold Wilsonin ja Edward Heathin pääministerikaudet, Aberfanin onnettomuus, Apollo 11:n laskeutuminen Kuuhun, Charlesin kruunaaminen Walesin prinssiksi vuonna 1969, Windsorin herttuan (kuningattaren setä ja entinen kuningas Edvard VIII) kuolema, Winston Churchillin kuolema ja valtiolliset hautajaiset sekä prinsessa Margaretin suhde Roddy Llewellyniin, joka johtaa eron Antony Armstrong-Jonesin kanssa. Mukana ovat myös Yhdysvaltain presidentti Lyndon B. Johnson sekä Camilla Shand.
Näyttelijät > Pääosissa

| 0 | 1 | 2 |
| --- | --- | --- |
|  Olivia Colman   | … |  kuningatar Elisabet II   |
|  Tobias Menzies   | … |  prinssi Philip, Edinburghin herttua   |
|  Helena Bonham Carter   | … |  prinsessa Margaret   |
|  Ben Daniels   | … |  lordi Snowdon   |
|  Marion Bailey   | … |  kuningatar Elisabet, kuningataräiti   |
|  Charles Dance   | … |  lordi Mountbatten   |
|  Erin Doherty   | … |  prinsessa Anne   |
|  Josh O’Connor   | … |  prinssi Charles   |
|  Jason Watkins   | … |  Harold Wilson   |
Näyttelijät > Muissa rooleissa

| 0 | 1 | 2 |
| --- | --- | --- |
|  John Lithgow   | … |  Winston Churchill   |
|  Clancy Brown   | … |  Lyndon B. Johnson   |
|  Jane Lapotaire   | … |  prinsessa Alice   |
|  Mark Lewis Jones   | … |  Edward Millward   |
|  Tim McMullan   | … |  Robin Woods   |
|  Derek Jacobi   | … |  David, Windsorin herttua   |
|  Geraldine Chaplin   | … |  Wallis, Windsorin herttuatar   |
|  Michael Maloney   | … |  Edward Heath   |
|  Emerald Fennell   | … |  Camilla Shand   |
|  Andrew Buchan   | … |  Andrew Parker Bowles   |
|  Harry Treadaway   | … |  Roddy Llewellyn   |
Jaksot

| # | Σ # | Nimi | Ohjaus | Käsikirjoitus | Julkaistu |
| --- | --- | --- | --- | --- | --- |
| 21 | 1 | ”Olding” | Benjamin Caron | Peter Morgan | 17. marraskuuta 2019 |
| 22 | 2 | ”Margaretology” (suom. Ihailija) | Benjamin Caron | Peter Morgan | 17. marraskuuta 2019 |
| 23 | 3 | ”Aberfan” | Benjamin Caron | Peter Morgan | 17. marraskuuta 2019 |
| 24 | 4 | ”Bubbikins” | Benjamin Caron | Peter Morgan | 17. marraskuuta 2019 |
| 25 | 5 | ”Coup” (suom. Vallankaappaus) | Christian Schwochow | Peter Morgan | 17. marraskuuta 2019 |
| 26 | 6 | ”Tywysog Cymru” | Christian Schwochow | James Graham & Peter Morgan | 17. marraskuuta 2019 |
| 27 | 7 | ”Moondust” (suom. Kuupölyä) | Jessica Hobbs | Peter Morgan | 17. marraskuuta 2019 |
| 28 | 8 | ”Dangling Man” | Sam Donovan | David Hancock & Peter Morgan | 17. marraskuuta 2019 |
| 29 | 9 | ”Imbroglio” (suom. Hämminki) | Sam Donovan | Peter Morgan | 17. marraskuuta 2019 |
| 30 | 10 | ”Cri de Coeur” (suom. Hätähuuto) | Jessica Hobbs | Peter Morgan | 17. marraskuuta 2019 |
Tuotanto > Kehitys

Lokakuussa 2017 odotetun kolmannen ja neljännen kauden varhainen tuotanto aloitettiin ja seuraavan vuoden tammikuussa Netflix vahvisti, että sarjaan tehdään kolmas ja neljäs kausi.
Tuotanto > Näyttelijöiden valinta

Tuottajat halusivat ikääntyville hahmoille uusia näyttelijöitä. Lokakuussa 2017 Olivia Colman valittiin kuningatar Elisabet II:ksi kolmannelle ja neljännelle kaudelle. Tammikuussa 2018 Helena Bonham Carter ja Paul Bettany neuvottelivat prinsessa Margaretin ja prinssi Philipin esittämisestä näille kausille. Kuitenkin kuun lopussa Bettany joutui keskeyttämään opinnot vaaditun ajan vuoksi. Maaliskuun 2018 loppuun mennessä Tobias Menzies valittiin Philipiksi. Toukokuun alussa 2018 vahvistettiin, että Bonham Carter on valittu Margaretin rooliin. Seuraavassa kuussa Ben Daniels valittiin Antony Armstrong-Jonesin rooliin kolmannelle kaudelle ja Erin Doherty prinsessa Anneksi. Kuukautta myöhemmin Josh O’Connor valittiin prinssi Charlesiksi ja  Marion Bailey kuningataräidiksi.
Tuotanto > Kuvaaminen

Kolmannen kauden kuvaukset aloitettiin heinäkuussa 2018.
Amikasiini

| --- | --- |


Amikasiini
Systemaattinen (IUPAC) nimi
(2S)-4-amino-N-[(1R,2S,3S,4R,5S)-5-amino-2-[(2S,3R,4S,5S,6R)-4-amino-3,5-dihydroksi-6-(hydroksimetyyli)oksan-2-yyli]oksi-4-[(2R,3R,4S,5S,6R)-6-(aminometyyli)-3,4,5-trihydroksioksan-2-yyli]oksi-3-hydroksisykloheksyyli]-2-hydroksibutanamidi
Tunnisteet
CAS-numero: 37517-28-5
ATC-koodi: J01GB06
PubChem CID: 37768
DrugBank: DB00479
Kemialliset tiedot
Kaava: C22H43N5O13 
Moolimassa: 585,614
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 203–204 °C (hajoaa)
Farmakokineettiset tiedot
Hyötyosuus: 95 % (injektio)
Proteiinisitoutuminen: 4 %
Metabolia:  ?
Puoliintumisaika: noin 2–3 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: intramuskulaarinen, intravenoosi
Amikasiini (C22H43N5O13) on aminoglykosideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina useiden bakteeri-infektioiden hoitamiseen. Amikasiini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Amikasiini on optisesti aktiivista ja sen kiertokyky vesiliuoksessa on +99. Yhdisteen antibioottiset ominaisuudet perustuvat siihen, että se sitoutuu bakteerien ribosomien 30S-alayksikköön ja estää proteiinisynteesin. Grampositiivisista bakteereista amikasiini tehoaa stafylokokkeihin ja Nocardia-suvun lajeihin. Vaikutuskirjo gramnegatiivisia bakteereja vastaan on laajempi ja aine tehoaa esimerkiksi enterobakteereihin kuten kolibakteeriin ja Klebsiella-suvun lajeihin ja myös Pseudomonas aeruginosaan. Amikasiini annostellaan ruiskeena suoneen tai lihakseen. Amikasiinia käytetään muun muassa vaikeissa virtsatietulehduksissa, keuhkokuumeen hoitoon, munuaistulehdusten hoitoon ja verenmyrkytystapauksissa. Amikasiinia voidaan käyttää hevosten vaikeiden bakteeri-infektioiden hoitamiseen.
Haittavaikutukset

Tyypillisimpiä amikasiinin aiheuttamia haittavaikutuksia ovat huonovointisuus, pääkipu ja oksentelu. Aminoglykosideille tavanmukaisesti amikasiini on ototoksista eli se vaurioittaa korvan karvasoluja ja tämä voi johtaa kuulon alenemiseen ja jopa kuuroutumiseen. Amikasiini on myös myrkyllistä munuaisille.
Valmistus

Amikasiini on puolisynteettinen yhdiste. Sen synteesin ensimmäisessä vaiheessa kanamysiini reagoi N-(bentsyylioksikarbonyyli)meripihkaimidin kanssa. Tämä välituote reagoi N-bentsyylioksikarbonyyliaminohydroksibutaanihapon kanssa.
Amina (Muhammedin äiti)

Uskonkiihkoilijat hävittivät vuonna 1998 niin sanotun "Aminan haudan" Al-Abwassa Saudi-Arabiassa.
Amina bint Wahb (arab. آمِنَة ٱبْنَت وَهْب‎ , k.  577) oli islamilaista perimätietoa koonneen Ibn Ishaqin Muhammed-elämäkerran mukaan profeetta Muhammedin äiti. Tarinan mukaan hän oli klaaninjohtaja Wahb ibn Abd Manafin tytär.
Historiallisuus

Varhaisin lähde, joka kertoo Aminasta on Ibn Ishaqin 700-luvun puolivälissä kirjoittama ja nykyään kadonnut kirja. Sen tekstejä on rekonstruoitu 800-luvulla ja 900-luvulla kirjoitettujen teosten avulla, jotka referoivat Ibn Ishaqia.
Historiakriittinen tutkimus pitää islamilaisen perimätiedon varhaista henkilögalleriaa kansanperinteenä vailla historiallista totuusarvoa. Muuan tutkijoita arveluttanut seikka on äidin nimi. Sana "Amina" on samaa kantaa kuin rukouksen päättävä sana "amen". Arabian sukulaiskielessä hepreassa  sana kirjoitetaan muodossa omenet, mikä tarkoittaa "kasvattajaa". Raamatussa sana esiintyy kahdesti. Sitä käytetään Noomista, josta tuli rikkaan ja mahtavan Boasin pojan hoitaja (Ruut 4:16) sekä kuningas Saulin pojanpojan Mefibosetin hoitajasta (2.Saul 4:4). Orientalisti Hans Jansenin mukaan sanojen yhtäläisyys viittaa siihen, ettei nimi olisi historiallinen vaan valittu sen merkityksen johdosta.
Muhammedin syntymä

Ibn Ishaq kertoo, että kun Muhammedin isä Abdallah meni kosimaan Muhammedin tulevaa äitiä, nainen asettui tarjolle Abdallahin reitin varrelle. Hänet oli saanut liikkeelle miehen silmien välissä hehkunut valotäplä, joka oli merkki syntyvästä profeetasta.  Abdallah kuitenkin kulki naisen ohitse Aminan luo. Valo siirtyi hedelmöityksen jälkeen Muhammedin äidin Aminan kohtuun.
Aminalle sanottiin näyssä, että hän synnyttäisi ”tämän kansakunnan herran”, jonka nimeksi tuli antaa Muhammed. Aminan näky vastaa enkelin esittämää viestiä Jeesuksen vanhemmille Matteuksen ja Luukkaan evankeliumeissa. Aivan kuten Vanha Testamentti ennusti Jeesuksesta, myös Ibn Hisham kertoo, että ”Jeesuksen aikainen evankeliumi” oli ennustanut Muhammedin eli Munhamannan tulosta.
Hisham kertoo, että juutalaiset rabbit, kristityt munkit ja arabialaiset ennustajat alkoivat puhua Jumalan lähettilään tulosta, kun Aminan aika oli lähellä. Rabbit ja munkit löysivät tiedot kirjoistaan, ennustajat taas kuulivat sen jinneiltä, jotka kuuntelivat salaa taivaan puheita. Kun aika alkoi täyttyä, saatanoita estettiin kuulemasta taivaan puheita ja heitä heitettiin taivaan tähdillä. Tästä jinnit tiesivät, että jotain tärkeää oli tapahtumassa.
Aminan synnyttäessä Muhammedin hänestä lähti valo, joka valaisi Bosran linnat Syyriassa 1 500 kilometrin päässä. Valo on pyhyyden tunnus, ja esimerkiksi Johanneksen evankeliumi puhuu Jeesuksesta ”maailman valona” (Joh. 8:12; 9:5). Bostra oli ensimmäinen vastaantuleva roomalainen kaupunki Syyriassa, joten tarina viittasi muslimien tuleviin valloituksiin.
Aminan kuolema

Ibn Hisham kertoo, että Amina kuoli Abwassa ollessaan paluumatkalla Mekkaan Hän oli tulossa Medinasta, jossa oli ollut näyttämässä poikaa tämän isoisoäidin puoleisille sukulaisille. Muhammed oli tällöin kuuden ikäinen ja jäi täysorvoksi.
Kirkan diskografia

| 0 | 1 | 2 |
| --- | --- | --- |
 Kirka ”Surun pyyhit silmistäni” -konsertissa Kuusankoskitalossa 12.5.1989.
Julkaisut
| ↙Studioalbumit | 28 |  |
| ↙Kokoelmat | 24 |  |
| ↙Singlet | 97 |  |
Tämä artikkeli sisältää Kirkan diskografian.
Albumit > Studioalbumit

| Nimi | Julkaisutiedot | Listasijoitukset> Albumilista  | Listasijoitukset> Mitä Suomi soittaa/ Radio Ykkönen  | Kulta/Platinalevy |
| --- | --- | --- | --- | --- |
| Kirka keikalla |  Live  Julkaistu: 13. helmikuuta 1969  Levy-yhtiö: Scandia | 1 | 1 |  |
| Kirka |  Julkaistu: 1969  Levy-yhtiö: Scandia | 6 | 6 |  |
| Saat kaiken |  Julkaistu: 1971  Levy-yhtiö: Scandia | — | — |  |
| Nykyaikaa |  Julkaistu: 21. huhtikuuta 1972  Levy-yhtiö: Scandia | 18 | 14 |  |
| Rautaa ja kettinkiä |  Julkaistu: 1973  Levy-yhtiö: Scandia | 17 | 15 |  |
| Tiukka linja |  Julkaistu: 1975  Levy-yhtiö: EMI | — | — |  |
| Babitzinit konsertissa |  Live  Julkaistu: 1975  Levy-yhtiö: EMI | — | — |  |
| Lauantaiyö |  Julkaistu: 1976  Levy-yhtiö: EMI | — | — |  |
| Kaksi puolta |  Julkaistu: 1977  Levy-yhtiö: Delta | — | — |  |
| Anna & Kirka  (Anna & Kirka) |  Julkaistu: 1978  Levy-yhtiö: Delta | — | — |  |
| Kirka |  Julkaistu: 1981  Levy-yhtiö: CBS | — | — |  |
| Täytyy uskaltaa |  Julkaistu: 1983  Levy-yhtiö: CBS | 28 | — |  |
| Hengaillaan |  Julkaistu: 1984  Levy-yhtiö: CBS | 12 | 15 |  Kultalevy |
| Älä sano ei |  Julkaistu: 1985  Levy-yhtiö: CBS | 18 | 18 |  |
| R.O.C.K. |  Julkaistu: 1986  Levy-yhtiö: Flamingo | 15 | — |  Kultalevy |
| The Spell |  Julkaistu: 1987  Levy-yhtiö: Flamingo | 21 | 10 |  |
| Surun pyyhit silmistäni |  Julkaistu: 1988  Levy-yhtiö: Flamingo | 4 | 4 |  Multiplatina |
| Anna käsi |  Julkaistu: 1989  Levy-yhtiö: Flamingo | 3 | 5 |  Tuplaplatina |
| Ota lähellesi |  Julkaistu: 1990  Levy-yhtiö: Flamingo | 1 | 1 |  Tuplaplatina |
| Kasvot peilissä |  Julkaistu: 1991  Levy-yhtiö: Flamingo | 5 | 3 |  Platinalevy |
| Pyydä vain |  Julkaistu: 1992  Levy-yhtiö: Flamingo | 10 | 7 |  Kultalevy |
| Sadness in Your Eyes |  Julkaistu: 1993 (Kreikka)  Levy-yhtiö: FM Records  Julkaistu: 2007 (Suomi)  Levy-yhtiö: RCA / Sony BMG | — | — |  |
| Kirka |  Julkaistu: 1994  Levy-yhtiö: Flamingo | 18 | — |  Kultalevy |
| Tie huomiseen |  Julkaistu: 1996  Levy-yhtiö: RCA / BMG | 5 | — |  Platinalevy |
| Mestarit Areenalla  (Kirka, Hector, Pave Maijanen & Pepe Willberg) |  Live  Julkaistu: 1999  Levy-yhtiö: EMI / BMG | 1 | — |  Multiplatina |
| Suuri hetki |  Julkaistu: 2000  Levy-yhtiö: RCA / BMG | 10 | — |  |
| Sinut siinä nään |  Julkaistu: 2002  Levy-yhtiö: RCA / BMG | 13 | — |  |
| Elämääni eksynyt |  Julkaistu: 2005  Levy-yhtiö: RCA / Sony BMG | 26 | — |  |
Albumit > Kokoelmat

| Nimi | Julkaisutiedot | Lista> Albumilista  | Kulta/Platinalevy |
| --- | --- | --- | --- |
| Kirkan parhaita |  Julkaistu: 1974  Levy-yhtiö: Scandia | — |  |
| Kirkan parhaat |  Julkaistu: 1979  Levy-yhtiö: Finndisc | — |  |
| Isot hitit |  Julkaistu: 1985  Levy-yhtiö: Finnlevy | — |  |
| Iskelmäkansio |  Julkaistu: 1989  Levy-yhtiö: Castle | — |  |
| Parhaat, uudet versiot |  Julkaistu: 1990  Levy-yhtiö: Flamingo | 18 |  Kultalevy |
| Babitzin |  Julkaistu: 1991  Levy-yhtiö: Safir / Finnlevy | — |  |
| Aarteet |  Julkaistu: 1994  Levy-yhtiö: EMI | — |  |
| 20 suosikkia – Surun pyyhit silmistäni |  Julkaistu: 1995  Levy-yhtiö: Fazer Records | — |  |
| 20 suosikkia – Hän kuudentoista on |  Julkaistu: 1995  Levy-yhtiö: Fazer Records | — |  |
| Hetki lyö: Kirkan hitit 1967–1997 |  Julkaistu: 1997  Levy-yhtiö: RCA / BMG | 8 |  Platinalevy |
| Hetki lyö: 1967-1997 |  4CD-boxi  Julkaistu: 1997  Levy-yhtiö: RCA / BMG | 11 |  |
| 20 suosikkia – Mamy Blue |  Julkaistu: 1998  Levy-yhtiö: Fazer Records | — |  |
| 40 unohtumatonta laulua |  Julkaistu: 2006  Levy-yhtiö: RCA / Sony BMG | 2 |  Kultalevy |
| 30 suosikkia |  Julkaistu: 2006  Levy-yhtiö: WEA | 15 |  |
| Kaikki parhaat 1967–2007 |  Julkaistu: 2007  Levy-yhtiö: Bluebird / Sony BMG | 2 |  Kultalevy |
| Kaikki singlet 1967–2007 |  8CD-boxi  Julkaistu: 2007  Levy-yhtiö: WEA | — |  |
| The Essential Kirka |  Julkaistu: 2011  Levy-yhtiö: Sony Music | — |  |
Albumit > Muut kokoelmat

| Nimi | Julkaisutiedot |
| --- | --- |
Parhaat:  Julkaistu: 1992  Levy-yhtiö: Oodi
Kirka I – 12 alkuperäistä:  Julkaistu: 1992  Levy-yhtiö: Finnlevy
Kirka II – 12 alkuperäistä:  Julkaistu: 1992  Levy-yhtiö: Finnlevy
Kirka III – 12 alkuperäistä:  Julkaistu: 1992  Levy-yhtiö: Finnlevy
16 superhittiä:  Julkaistu: 1994  Levy-yhtiö: Flamingo
16 hittiä:  Julkaistu: 1998  Levy-yhtiö: Fazer Records
Collections:  Julkaistu: 2009  Levy-yhtiö: Sony Music
Singlet > 1967–1969

| Nimi | Vuosi | Listasijoitukset> Single-lista  | Listasijoitukset> Mitä Suomi soittaa  | Listasijoitukset> Lataus-lista  | Listasijoitukset> 50 hittiä  | Levy |
| --- | --- | --- | --- | --- | --- | --- |
| "Anna suukko vain" | 1967 | — | — | — | — | Kaikki singlet 1967–2007 |
| "Hetki lyö"  (Kirka & Islanders) | 1967 | 4 | 3 | 8  [+] | 46  [#] | Kirka |
| "Avaruuslaulu" | 1968 | — | — | — | — | Kaikki singlet 1967–2007 |
| "Okolona River Bottom Band" | 1968 | 16 | — | — | — | Kirka |
| "Kellon soiton kuulla saan" | 1968 | 16 | — | — | — | Kirka |
| "Jos vain voit luottaa"  (Kirka & Islanders) | 1968 | 6 | — | — | — | Kirka |
| "Leijat"  (Kirka & Islanders) | 1968 | 6 | 6 | 13  [+] | — | Kirka |
| "Ehkä suukon antaa saan" | 1968 | 8 | 5 | — | — | Kirka |
| "Beat the clock"  (Kirka & Islanders) | 1968 | — | — | — | — | Kaikki singlet 1967–2007 |
| "Viimeiseen mieheen" | 1969 | 4 | 5 | — | — | Kirka |
| "Pääsi rinnallein painuu" | 1969 | 10 | 10 | — | — | Kirka |
| "Bama lama bama loo" | 1969 | — | — | — | — | Kirka keikalla |
| "Igor" | 1969 | 21 | — | — | — | Elokuvasta 69 (EP) |
| "Alku kaiken kauniin" | 1969 | 21 | — | — | — | Elokuvasta 69 (EP) |
| "Mr. Wonderful" | 1969 | 21 | — | — | — | Elokuvasta 69 (EP) |
| "Pitkän tien pää" | 1969 | 17 | 16 | — | — | Kirka |

+^ Latauslista -sijoitukset kappaleille "Hetki lyö" ja "Leijat" vuodelta 2007.
#^ 50 Hittiä -listasijoitus kappaleelle "Hetki lyö" vuodelta 2007.
Singlet > 1970–1979

| Nimi | Vuosi | Listasijoitukset> Single-lista  | Listasijoitukset> Mitä Suomi soittaa  | Listasijoitukset> Suosikinlista  | Listasijoitukset> Jukebox-lista  | Listasijoitukset> Lataus-lista  | Listasijoitukset> Radio- lista  | Levy |
| --- | --- | --- | --- | --- | --- | --- | --- | --- |
| "Mrs. Robinson"  (Kirka & Sammy) | 1970 | 18 | 16 | 17 | — | — | — | Kirkan parhaita |
| "Venus" | 1970 | 6 | 7 | 6 | — | — | — | Saat kaiken |
| "Saat kaiken" | 1970 | — | — | — | — | — | — | Saat kaiken |
| "Ilon laulu" | 1970 | 12 | 13 | 12 | — | — | — | Kaikki singlet 1967–2007 |
| "Silta yli synkän virran" | 1971 | 20 | — | 20 | — | 19  [/] | — | Saat kaiken |
| "Hey Jude" | 1971 | — | — | — | — | — | — | Saat kaiken |
| "Mamy Blue" | 1971 | 2 | 2 | 2 | — | — | — | Kirkan parhaita |
| "Pelin henki" | 1972 | — | — | — | — | — | — | Kirkan parhaita |
| "Kanelipuun alla" | 1972 | — | — | — | — | — | — | Nykyaikaa |
| "Jesahel" | 1972 | 17 | — | — | — | — | — | Kirkan parhaita |
| "Pikku veli" | 1972 | 17 | 14 | 18 | — | — | — | Kirkan parhaita |
| "Varrella virran" | 1973 | 3 | 4 | 3 | — | — | 20  [^] | Rautaa ja kettinkiä |
| "Elämys kirkas oot" | 1973 | 19 | — | — | — | — | — | Kirkan parhaita |
| "Energia" | 1974 | 29 | — | 21 | — | — | — | Kaikki singlet 1967–2007 |
| "Liikaa stadiin" | 1974 | 19 | — | 21 | — | — | — | Tiukka linja |
| "Huonot naiset" | 1975 | — | — | — | — | — | — | Kaikki singlet 1967–2007 |
| "Oh, New York – Rakkain"  (Kirka & The Islanders) | 1975 | — | — | — | — | — | — | Kaikki singlet 1967–2007 |
| "Silloin"  (Marion & Kirka) | 1975 | 7 | 5 | 10 | 3 | — | — | Kaikki singlet 1967–2007 |
| "Mirella"  (Kirka & The Islanders) | 1975 | — | — | — | — | — | — | Lauantaiyö |
| "Noitanainen" | 1977 | — | — | — | — | — | — | Kaikki singlet 1967–2007 |
| "Cindy"  (Anna & Kirka) | 1977 | 23 | — | 20 | 3 | — | — | Anna & Kirka |
| "Desperado" | 1977 | — | — | — | 10 | — | — | Kaksi puolta  |
| "Siitä se alkoi"  (Anna & Kirka) | 1978 | — | — | — | — | — | — | Anna & Kirka |
| "60-luvun biisit" | 1978 | — | — | — | — | — | — | Anna & Kirka |
| "Sinut haluan vain"  (Anna & Kirka) | 1978 | 12 | 12 | 20 | 3 | — | — | Anna & Kirka |
| "Hajamielinen Joulupukki"  (Anna & Kirka) | 1978 | — | — | — | — | — | — | Kaikki singlet 1967–2007 |
| "Nyt maistuu elämä taas" | 1979 | — | — | — | — | — | — | Kaikki singlet 1967–2007 |
| "Aikuiset anteeksi antaa"  (Anna, Kirka & Muska) | 1979 | — | — | — | — | — | — | Babitzin |
| "Halleluja"  (Anna, Kirka & Muska) | 1979 | — | — | — | — | — | — | Babitzin |

/^ Latauslista -sijoitukset kappaleelle "Silta yli synkän virran" vuodelta 2007.
^^ Radiolista -sijoitus kappaleelle "Varrella virran" vuodelta 1990.
Singlet > 1980–1989

| Nimi | Vuosi | Listasijoitukset> Single-lista  | Listasijoitukset> Mitä Suomi soittaa  | Listasijoitukset> Suosikinlista/ 50 hittiä  | Listasijoitukset> Lataus-lista  | Listasijoitukset> Jukebox-lista  | Listasijoitukset> Radio- lista  | Levy |
| --- | --- | --- | --- | --- | --- | --- | --- | --- |
| "Karthago"  (''Kirka & Silhuetit) | 1980 | — | — | — | — | — | — | Kaikki singlet 1967–2007 |
| "Na-na-namipala" | 1980 | — | — | — | — | — | — | Kaikki singlet 1967–2007 |
| "Tätä päivää tahdon rakastaa" | 1981 | — | — | — | — | — | — | Kirka |
| "Kyyneleet" | 1981 | 19 | — | 19 | — | 2 | — | Kirka |
| "Amen" | 1981 | — | — | — | — | — | — | Kirka |
| "Tuo tyttö on mun" | 1982 | — | — | — | — | 8 | — | Kirka |
| "Hetken unta vain" | 1983 | — | — | — | — | — | — | Täytyy Uskaltaa |
| "Lapsenmieli" | 1983 | — | — | — | — | — | — | Täytyy Uskaltaa |
| "Hengaillaan" | 1984 | 2 | 4 | 5 | — | 1 | — | Hengaillaan |
| "C'mon Let's Boogie" | 1984 | — | — | — | — | — | — | Kaikki singlet 1967–2007 |
| "Susanna" | 1984 | — | — | — | — | 5 | — | Hengaillaan |
| "Soitin vain kun taas sua kaipaan" | 1984 | — | — | — | — | 7 | — | Älä sano ei |
| "Muistaa voin päivät nuo" | 1985 | — | — | — | — | — | — | Älä sano ei |
| "Muistathan" | 1985 | — | — | — | — | — | — | Hengaillaan |
| "Öisin" | 1985 | — | — | — | — | — | — | Älä sano ei |
| "Kahden hullun matka" | 1985 | — | — | — | — | — | — | Älä sano ei |
| "Uusiin taivaisiin" | 1986 | — | — | — | — | — | — | Kaikki singlet 1967–2007 |
| "Aitoa taikaa"  (''Kirka & Kim) | 1986 | — | — | — | — | — | — | Kaikki singlet 1967–2007 |
| "Born To Be Wild" | 1986 | 15 | 10 | — | — | 7 | — | R.O.C.K. |
| "Strangers In The Night" | 1986 | — | — | — | — | — | — | R.O.C.K. |
| "I'll Be Yours" | 1987 | — | — | — | — | — | — | R.O.C.K. |
| "You Put The Spell On Me" | 1987 | — | — | — | — | — | — | The Spell |
| "I Don't Wanna Fight" | 1987 | — | — | — | — | — | — | The Spell |
| "Surun pyyhit silmistäni" | 1988 | 5 | 4 | 32  [§] | 3  [-] | 1 | 1 | Surun pyyhit silmistäni |
| "Kaksin rannalla yksinäiset" | 1988 | — | — | — | — | 3 | 5 | Surun pyyhit silmistäni |
| "Sua mä kaipaan" | 1988 | — | — | — | — | — | — | Surun pyyhit silmistäni |
| "Kalajoki blues" | 1988 | — | — | — | — | — | — | Kaikki singlet 1967–2007 |
| "Hiljaisuutta" | 1989 | — | — | — | — | — | 15 | Anna käsi |
| "Anna käsi" | 1989 | 19 | — | — | 18  [-] | 2 | 2 | Anna käsi |

§^ "Surun pyyhit silmistäni" nousi 50 Hittiä -listalle vuonna 2007.
-^ Latauslista -sijoitukset kappaleille "Surun pyyhit silmistäni" ja "Anna käsi" vuodelta 2007.